Kvickly på Dannebrogsgade i Aalborg er midlertidigt lukket på grund af mistanke om skadedyr.

Kvickly Vestbyen i Aalborg frygter, at de har fået uventede og uønskede gæster. De har lørdag fundet spor efter skadedyr og lukkede derfor butikken før tid. Heller ikke søndag vil du kunne købe dine dagligvarer i butikken. Her holder de også lukket, og der vil tidligst være åbent igen mandag. På Kvicklys Vestbyens egen facebookside kan du holde øje med, hvornår de åbner.